**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.254/6  (prot. Nr.6, 12.§) |  |

Par projektu "NVO kapacitātes

stiprināšana"

Pamatojoties uz Pašvaldību likuma 51. panta ceturto daļu, Liepājas valstspilsētas un Dienvidkurzemes novada attīstības programmas stratēģiskajā daļā 2022.-2027. gadam definēto rīcības virzienu RV4: "Pārvaldības un pakalpojumu sistēma", Liepājas valstspilsētas Rīcības un investīciju plāna projektu Nr.JPr\_95 "NVO inkubatora attīstība Liepājā", izskatot Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6) un pastāvīgās Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt Liepājas Centrālās administrācijas dalību Interreg VI-A Latvijas – Lietuvas pārrobežu programmas 2021.-2027. gadam projektā Nr.LL-00211 "NVO kapacitātes stiprināšana" (turpmāk – Projekts).

2. Apstiprināt Projekta kopējās attiecināmās izmaksas 97 375,00 EUR (deviņdesmit septiņi tūkstoši trīs simti septiņdesmit pieci *euro* 00 centi), no kurām:

2.1. Eiropas Reģionālās attīstības fonda finansējums 80% jeb 77 900,00 EUR (septiņdesmit septiņi tūkstoši deviņi simti *euro* 00 centi);

2.2. Liepājas valstspilsētas pašvaldības finansējums 20% jeb 19 475,00 EUR (deviņpadsmit tūkstoši četri simti septiņdesmit pieci *euro* 00 centi).

3. Nodrošināt projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 19 475,00 EUR (deviņpadsmit tūkstoši četri simti septiņdesmit pieci *euro* 00 centi) apmērā:

3.1. 2025. gadā – 8437,50 EUR;

3.2. 2026. gadā – 11 037,50 EUR.

4. Nodrošināt projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 2025. gadā 42 187,50 EUR (četrdesmit divi tūkstoši simt astoņdesmit septiņi *euro* 50 centi), apmērā.

5. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc projekta apstiprināšanas un publiskā iepirkuma rezultātiem.

7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta īstenošanas līgumu, partnerības līgumu, līgumu par valsts budžeta līdzfinansējuma piešķiršanu, atskaites un citu dokumentāciju.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Izpilddirektora birojam, Sabiedrisko attiecību un mārketinga daļai, Attīstības pārvaldei, Finanšu pārvaldei, Vides, veselības un sabiedrības līdzdalības daļai | |